**Obrazloženje II. izmjene i dopune Proračuna Dubrovačko-neretvanske županije za 2024. godinu**

**Razdjel 109 - Upravni odjel za poljoprivredu i ruralni razvoj**

**Program 1305 – Program razvoja poljoprivreda i agroturizma**

**Provedbeni program Dubrovačko-neretvanske županije: Povezano s Mjerom 1.3.3. Poboljšanje konkurentnosti, poljoprivredi, akvakulturi i ribarstvu**

***Aktivnost K130507 – Projekti navodnjavanja i održavanja postojećih sustava navodnjavanja u poljoprivredi – povećanje za 8.983,00 eura***

Nastavno na usvojeni Program održavanja Sustava navodnjavanja Glog za 2023. godinu (KLASA: 325-01/23-01/6; URBROJ: 2117-04-23-3) od 13. prosinca 2023. godine, a sukladno Ugovoru o prijenosu poslova upravljanja Sustavom navodnjavanja Glog ( KLASA: 325-01/22-01/06; URBROJ: 2117-01-23-05) od 14. ožujka 2023. godine, kojim su poslovi upravljanja Sustavom navodnjavanja povjereni tvrtki Vodovod Opuzen d.o.o., ista je u obvezi naplaćeni fiksni dio naknade za navodnjavanje uplatiti Dubrovačko-neretvanskoj županiji. Naplaćena naknada predstavlja namjenski prihod Dubrovačko-neretvanske županije i može se koristiti isključivo u svrhu održavanja Sustava navodnjavanja Glog. Tvrtka Vodovod Opuzen d.o.o. je na ime tog prihoda u 2024. godini naplatila 8.982,28 eura naknade za navodnjavanje, te je u tu svrhu ova aktivnost povećana na način da je na Izvoru 4.1.5. Ostali prihodi za posebne namjene, otvorena pozicija R6237 – Rashodi za usluge u iznosu od 8.983,00 eura. Sukladno tome na istom Izvoru za isti iznos, povećani su prihodi na poziciji PO613 – Prihodi od nefinancijske imovine.

**Program 1900 EU projekti UO za poljoprivredu i ruralni razvoj**

**Provedbeni program Dubrovačko-neretvanske županije: Povezano s Mjerom 1.3.3. Poboljšanje konkurentnosti, poljoprivredi, akvakulturi i ribarstvu**

***Kapitalni projekt K190001 – INTEREG HR-ITA - Projekt GECO2.2-smanjenje za 7.800,10 eura***

Budući da je Projekt Green economy and CO2.2 započeo s realizacijom šest mjeseci kasnije od predviđenog roka, većina planiranih aktivnosti će se realizirati u 2025. godini.

U tu svrhu ova aktivnost je smanjena za na Izvoru 1.1.1. za 1.560,01 eura i na Izvoru 5.6.1. za 6.240,09 eura.

***Kapitalni projekt K190003 – Projekt navodnjavanja Koševo – Vrbovci - povećanje za 193.500,00 eura***

Budući da Dubrovačko-neretvanska županija nastavlja raditi na poslovima nepotpunih izvlaštenja u svrhu Izgradnje Sustava za navodnjavanje Donje Neretve-Podsustav Koševo-Vrbovci, ova aktivnost je povećana na Izvoru 1.1.6. Opći prihodi i primici-refundacija od predfinanciranja EU projekata, pozicija R4783 - Kazne, penali i naknade štete u iznosu od 220.000,00 eura. Također je povećana pozicija R4785 - Građevinski objekti za 13.500,00 eura, zbog financiranja I rate Ugovora s HEP – Operatorom distribucijskog sustava d.o.o.o. o realizaciji priključenja građevine na elektromagnetsku mrežu (KLASA: 325-01/21-0110; URBROJ: 2117-01-24-157). Istodobno smanjena je pozicija R4781 – Rashodi za usluge za 40.000,00 eura jer je realizacija većine aktivnosti planirana za 2025. godinu.

**Kapitalni projekt K190004 – EU Projekt- Sustav navodnjavanja Čarsko polje** - ***povećanje za 120.000,00 eura***

S obzirom da je u svrhu izgradnje Sustava navodnjavanja Čarsko polje jedan od glavnih preduvjeta osiguranje dokaza o stanju i vrijednosti nekretnina u k.o. Čara, kako bi se moglo započeti s postupcima potpunih i nepotpunih izvlaštenja. Nastavno na navedeno u tijeku su postupci vještačenja istih od strane sudskih vještaka. U svrhu daljnjeg financiranja usluga vještačenja ova aktivnost je povećana na Izvoru 1.1.6. Opći prihodi i primici-refundacija od predfinanciranja EU projekata, pozicija R5295 – Rashodi za usluge u iznosu od 120.000,00 eura.